
ประกาศองค์การบริหารส่วนตำบลเสาเภา
เรื่อง  รับสมัครบุคคลเพื่อการสรรหาและเลือกสรรเป็นพนักงานจ้างทั่วไป
สังกัดองค์การบริหารส่วนตำบลเสาเภา อำเภอสิชล จังหวัดนครศรีธรรมราช
********************

ด้วยองค์การบริหารส่วนตำบลเสาเภา อำเภอสิชล จังหวัดนครศรีธรรมราช จะดำเนินการสรรหาและเลือกสรรบุคคลเป็นพนักงานจ้างทั่วไป

อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ข้อ ๑๘,ข้อ ๑๙ และข้อ ๒๐ และข้อ 28 ของ
ประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับพนักงานจ้าง (ฉบับที่ 3) ลงวันที่ ๖ สิงหาคม ๒๕57 จึงประกาศรับสมัครเพื่อการสรรหาและเลือกสรรบุคคลเป็นพนักงานจ้างทั่วไป สังกัดองค์การบริหารส่วนตำบลเสาเภา อำเภอสิชล จังหวัดนครศรีธรรมราช ในตำแหน่งดังนี้
ข้อ ๑ ตำแหน่งที่รับสมัคร   
                  ประเภทพนักงานจ้างทั่วไป


    ตำแหน่ง พนักงานขับรถยนต์


จำนวน    ๑   อัตรา


    ตำแหน่ง พนักงานดับเพลิง


จำนวน    1   อัตรา



ข้อ ๒ คุณสมบัติของผู้มีสิทธิสมัคร  ผู้สมัครต้องมีคุณสมบัติทั่วไปและคุณสมบัติเฉพาะสำหรับตำแหน่ง  ดังนี้.-

         ๒.๑ คุณสมบัติของผู้ที่ได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้ามตาม ข้อ ๔. แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ดังนี้


     
๑. มีสัญชาติไทย


     
๒. มีอายุไม่ต่ำกว่า  ๑๘  ปี  และไม่เกิน  ๖๐  ปี


     
๓. ไม่เป็นบุคคลล้มละลาย


     
๔. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือ   จิตฟั่นเฟือนไม่สมประกอบ หรือเป็นโรค ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล     ลงวันที่ ๙ ธันวาคม ๒๕๔๕ และที่แก้ไขเพิ่มเติม ข้อ ๖ (๕) ดังนี้

     

       (ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม



       (ข) วัณโรคในระยะอันตราย



       (ค) โรคเท้าช้างในระยะที่ปรากฏอาการเป็นที่รังเกียจแก่สังคม



       (ง) โรคติดยาเสพติดให้โทษ



       (จ) โรคพิษสุราเรื้อรัง
/5. ไม่เป็นผู้ดำรงตำแหน่ง......

๕. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ใน
พรรคการเมือง


     
๖. ไม่เป็นผู้ดำรงตำแหน่งผู้บริหารส่วนท้องถิ่น คณะผู้บริหารส่วนท้องถิ่น

    
     
๗. ไม่เป็นผู้เคยต้องรับโทษจำคุกโดยคำพิพากษาถึงที่สุดเพราะกระทำความผิดอาญา
เว้นแต่เป็นโทษสำหรับความผิดที่ได้กระทำโดยความประมาทหรือความผิดลหุโทษ


     
๘. ไม่เป็นผู้ที่เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ


     
๙. ไม่เป็นข้าราชการหรือลูกจ้างของส่วนราชการ พนักงาน หรือลูกจ้างของหน่วยงานอื่นของรัฐ รัฐวิสาหกิจ หรือพนักงาน หรือลูกจ้างของราชการส่วนท้องถิ่น
                    ๒.๒ คุณสมบัติเฉพาะสำหรับตำแหน่ง ผู้สมัครสอบแข่งขันตำแหน่งใดจะต้องเป็นผู้มีคุณสมบัติเฉพาะตำแหน่งนั้น ตามที่คณะกรรมการพนักงานส่วนตำบลจังหวัดนครศรีธรรมราชกำหนด แนบท้ายประกาศรับสมัครสรรหาและเลือกสรรนี้ (ผนวก ก.)

ข้อ ๓. ระยะเวลาการจ้างและค่าตอบแทน 
                    พนักงานจ้างทั่วไป ผู้ที่ได้รับการเลือกสรร จะได้รับการจ้างตามลำดับในบัญชีผู้ที่ได้รับการเลือกสรรพนักงานจ้าง การทำสัญญาจ้างไม่เกินคราวละ  ๑  ปี   


     
สำนักงาน ปลัด อบต.


ตำแหน่ง พนักงานขับรถยนต์

ค่าตอบแทนเดือนละ    9,00๐.-   บาท
ตำแหน่ง พนักงานดับเพลิง

ค่าตอบแทนเดือนละ    9,00๐.-   บาท  

ข้อ ๔. กำหนดวัน  เวลา และสถานที่รับสมัคร

         กำหนดวันรับสมัคร ตั้งแต่วันที่ 11 – 22 ตุลาคม ๒๕61 เวลา ๐๙.๐๐ – ๑๖.๓๐ น. ให้ผู้ประสงค์จะสมัครฯ ขอใบสมัครและยื่นใบสมัคร ณ สำนักงานปลัดฯ องค์การบริหารส่วนตำบลเสาเภา      อำเภอสิชล จังหวัดนครศรีธรรมราช สอบถามรายละเอียดได้ที่ เบอร์โทรศัพท์ ๐๗๕-๓๖๗-๓๒๖ ในวันและเวลาราชการ หรือ www.saophao.go.th 

ข้อ ๕. เอกสารและหลักฐานที่ต้องนำมายื่นพร้อมใบสมัคร

         ผู้สมัครต้องยื่นใบสมัครด้วยตัวเอง โดยการกรอกรายละเอียดลงในใบสมัครให้ถูกต้อง พร้อมทั้งนำเอกสารฉบับจริงและสำเนารับรองความถูกต้อง อย่างละ  ๑  ชุด  มายื่นในวันสมัครดังต่อไปนี้
๕.1  สำเนาบัตรประจำตัวประชาชน  




   จำนวน   ๑  ฉบับ 

๕.2  สำเนาทะเบียนบ้าน  




   
   จำนวน   ๑  ฉบับ
๕.3  ภาพถ่ายหน้าตรง ไม่สวมหมวก และไม่ใส่แว่นตาดำ (ขนาด ๑ นิ้ว)  
       ถ่ายครั้งเดียวไม่เกิน  ๖  เดือน นับถึงวันสมัคร 

   

   จำนวน   ๓  รูป
๕.4  สำเนาวุฒิการศึกษา






   จำนวน   ๑  ฉบับ
5.5  สำเนาใบอนุญาตขับรถยนต์ส่วนบุคคล  
  


   จำนวน   ๑  ฉบับ
5.6  หนังสือรับรองทักษะในการปฏิบัติงานไม่ต่ำกว่า  ๕  ปี จากต้นสังกัด
       ที่เคยปฏิบัติหน้าที่ (ตำแหน่ง พนักงานขับรถยนต์)


   จำนวน   1  ฉบับ

๕.7  ใบรับรองแพทย์ (แพทย์ออกให้ไม่เกิน ๑ เดือน)
   

   จำนวน   ๑  ฉบับ
๕.8  หลักฐานอื่นๆ เช่น หลักฐานการเปลี่ยนชื่อ-นามสกุล ทะเบียนสมรส (ถ้ามี)   จำนวน   ๑  ฉบับ
   / สำหรับการสมัคร.....

สำหรับการสมัครครั้งนี้ ผู้สมัครได้ตรวจสอบและรับรองตนเองว่าเป็นผู้มีคุณสมบัติทั่วไปและมีคุณสมบัติเฉพาะสำหรับตำแหน่งตรงตามประกาศรับสมัคร และหากภายหลังปรากฏว่าผู้สมัครรายใดมีคุณสมบัติดังกล่าว ไม่ครบถ้วนหรือไม่ถูกต้อง องค์การบริหารส่วนตำบลเสาเภา จะถือว่าเป็นผู้ขาดคุณสมบัติในการสมัครและไม่มีสิทธิได้รับการบรรจุและแต่งตั้งให้ดำรงตำแหน่ง

         องค์การบริหารส่วนตำบลเสาเภา กำหนดให้ผู้สมัครเสียค่าธรรมเนียมการสมัครใน              อัตรา ๑๐๐ บาท ทุกตำแหน่ง (ค่าธรรมเนียมการสมัครจะไม่จ่ายคืนให้ไม่ว่ากรณีใด)

ข้อ 6. ประกาศรายชื่อผู้มีสิทธิเข้ารับการสรรหาและเลือกสรร

         องค์การบริหารส่วนตำบลเสาเภา จะประกาศรายชื่อผู้มีสิทธิเข้ารับการเลือกสรรและระเบียบเกี่ยวกับการเลือกสรรให้ทราบ ในวันที่ 24 ตุลาคม ๒๕61 ณ ที่ทำการองค์การบริหารส่วนตำบลเสาเภา  อำเภอสิชล จังหวัดนครศรีธรรมราช

ข้อ 7. วัน เวลา และสถานที่สอบ

         องค์การบริหารส่วนตำบลเสาเภา จะดำเนินการสอบเพื่อเลือกสรร ในวันที่ 26 ตุลาคม ๒๕61 ตั้งแต่เวลา ๐๙.๐๐ - ๑๖.๐๐ น. ณ ที่ทำการองค์การบริหารส่วนตำบลเสาเภา ดังนี้
เวลา 09.0๐ - ๑0.0๐ น.   สอบความรู้ความสามารถหรือทักษะเฉพาะตำแหน่งของบุคคลฯ


เวลา 10.2๐ น. เป็นต้นไป  สอบภาคคุณสมบัติอื่นๆของบุคคล (สอบสัมภาษณ์) 

ข้อ ๙. หลักเกณฑ์และวิธีการเลือกสรร
คณะกรรมการดำเนินการสรรหาและเลือกสรร โดยจะดำเนินการสอบความรู้ความสามารถหรือทักษะเฉพาะตำแหน่งของบุคคลฯและโดยวิธีการสอบสัมภาษณ์ ซึ่งพิจารณาจากประวัติส่วนตัว ประวัติการทำงาน ความคิดริเริ่ม และคุณลักษณะอื่น ๆ ที่จำเป็นต่อการปฏิบัติงาน พฤติกรรมที่ปรากฏทางอื่นของผู้เข้าสอบ ความเหมาะสมในด้านต่าง ๆ เช่น การใช้ภาษา อุปนิสัย อารมณ์ ทัศนคติ  จริยธรรมและคุณธรรม ปฏิภาณไหวพริบ บุคลิกภาพ   

ข้อ ๑๐. เกณฑ์การตัดสิน
  ผู้ที่จะถือว่าเป็นผู้ผ่านการเลือกสรร จะต้องเป็นผู้สอบผ่านเกณฑ์ ต้องได้คะแนนรวมไม่ต่ำกว่า  ๖๐  คะแนน

ข้อ ๑๑. การขึ้นบัญชีผู้สอบแข่งขันได้


๑๑.๑ การขึ้นบัญชีรายชื่อผู้ผ่านการเลือกสรร จะเรียงตามลำดับที่จากผู้ผ่านการเลือกสรรที่  ได้คะแนนสูงสุดลงมาตามลำดับ ถ้าคะแนนเท่ากัน ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่งเท่ากัน ผู้ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่า ถ้ายังคงได้คะแนนเท่ากันอีก ก็ให้ผู้ที่ได้รับเลขประจำตัวสอบก่อนเป็นผู้ที่อยู่ในลำดับที่สูงกว่า



๑๑.๒ บัญชีรายชื่อผู้ผ่านการเลือกสรร กำหนดให้บัญชีอายุไม่เกิน ๑ ปี แต่ถ้ามีการสรรหาและเลือกสรรอย่างเดียวกันนั้นอีก และได้ขึ้นบัญชีผู้ผ่านการเลือกสรรได้ใหม่แล้ว บัญชีผู้ผ่านการเลือกสรรครั้งก่อนเป็นอันยกเลิก

ข้อ ๑๒. ประกาศรายชื่อผู้สอบแข่งขันได้และได้รับการจ้าง


องค์การบริหารส่วนตำบลเสาเภา จะประกาศรายชื่อผู้สอบแข่งขันได้และได้รับการจ้าง           ในวันที่ 29 ตุลาคม ๒๕61  ณ องค์การบริหารส่วนตำบลเสาเภา อำเภอสิชล จังหวัดนครศรีธรรมราช และ www.saophao.go.th  
/ ข้อ 13. การทำสัญญา.....

ข้อ ๑๓. การทำสัญญาจ้าง


ผู้สอบแข่งขันได้จะได้ทำสัญญาจ้างเป็นพนักงานจ้างกับองค์การบริหารส่วนตำบลเสาเภา     มีระยะเวลาในการจ้างคราวละไม่เกิน ๑ ปี เมื่อได้รับความเห็นชอบจากผู้บริหาร  
ทั้งนี้หากตรวจสอบพบภายหลังว่า ผู้สอบคัดเลือกได้เป็นผู้ขาดคุณสมบัติหรือคุณสมบัติไม่ตรงตามที่กำหนด องค์การบริหารส่วนตำบลเสาเภา อาจถอนรายชื่อผู้นั้นออกจากบัญชีรายชื่อผู้ที่ได้รับการสอบคัดเลือกได้ และหากผู้ใดได้ทราบข่าวประกาศใดเกี่ยวกับการแอบอ้างหรือทุจริตเพื่อให้สอบได้ โปรดแจ้งคณะกรรมการดำเนินการสอบแข่งขันได้ทราบ เพื่อจัดได้ดำเนินการตามกฎหมายต่อไป


จึงประกาศให้ทราบโดยทั่วกัน
ประกาศ  ณ  วันที่   3   เดือน  ตุลาคม  พ.ศ. ๒๕61

            (นายนิตินัย   เอี่ยมชลวิเลศ)
             นายกองค์การบริหารส่วนตำบลเสาเภา
ผนวก  ก.

คุณสมบัติเฉพาะตำแหน่งพนักงานจ้าง
แนบท้ายประกาศองค์การบริหารส่วนตำบลเสาเภา ลงวันที่  3  ตุลาคม ๒๕61

พนักงานจ้างทั่วไป
ผู้สมัครสอบต้องมีคุณสมบัติเฉพาะตำแหน่ง ดังนี้
ตำแหน่ง พนักงานขับรถยนต์
หน้าที่และความรับผิดชอบ  
         

เพื่อปฏิบัติงานขับรถยนต์ บำรุงรักษา ทำความสะอาดรถยนต์ และแก้ไขข้อขัดข้องเล็กๆน้อยๆ  ในการใช้รถยนต์ 
ลักษณะงานที่ปฏิบัติ
              
ปฏิบัติงานขับรถยนต์ บำรุงรักษา ทำความสะอาดรถยนต์ และแก้ไขข้อขัดข้องเล็กๆน้อยๆ      ในการใช้รถยนต์ และปฏิบัติหน้าที่อื่นตามที่ผู้บังคับบัญชามอบหมาย

คุณสมบัติเฉพาะสำหรับตำแหน่ง
  

๑. เพศชาย
                  
๒. ไม่จำกัดวุฒิการศึกษา มีความสามารถเหมาะสมกับการปฏิบัติงานในหน้าที่
                   
๓. มีใบอนุญาตขับรถยนต์ไม่ต่ำกว่า ๕ ปี
 

๔. มีประสบการณ์ในงานที่จะปฏิบัติไม่ต่ำกว่า ๕ ปี โดยมีหนังสือรับรองการทำงานจากนายจ้าง
                   
๕.ผ่านการเกณฑ์ทหารกองเกินหรือไม่มีภาระผูกพันด้านการเกณฑ์ทหาร  

อัตราค่าตอบแทนที่จะได้รับ    
 

ได้รับค่าตอบแทนเดือนละ   9,000   บาท


……………………………………………………………………………………………………………………………………………………
ตำแหน่ง พนักงานดับเพลิง
คุณสมบัติเฉพาะสำหรับตำแหน่ง
1. มีความสามารถเหมาะสมในการปฏิบัติงานในหน้าที่และมีความรู้ในเรื่องเครื่องมือดับเพลิง และ
น้ำยาเคมีต่าง ๆ หรือ

๒.  ได้รับประกาศนียบัตรจากหน่วยบรรเทาสาธารณภัยหรือได้รับการฝึกจากหน่วยดับเพลิงของทาง
               ราชการมาแล้ว โดยมีหนังสือรับรองจากหน่วยที่ฝึกให้

หน้าที่ความรับผิดชอบ

๑. ทำหน้าที่เป็นพนักงานประจำรถดับเพลิง ช่วยเหลือในการดับเพลิง

๒. ทำหน้าที่ประจำรถบรรทุกน้ำช่วยเหลือการปฏิบัติงานของพนักงานขับรถบรรทุกน้ำ หรือ

๓. ปฏิบัติงานอื่นใดที่เกี่ยวข้องและปฏิบัติหน้าที่อื่นตามที่ผู้บังคับบัญชามอบหมาย
อัตราค่าตอบแทนที่จะได้รับ    
 
ได้รับค่าตอบแทนเดือนละ   9,000.-   บาท

